CELEX: 32007R1191
Language: bg
Date: 2007-10-11 00:00:00
Title: Регламент (ЕО) № 1191/2007 на Комисията от 11 октомври 2007 година относно дерогация, за пазарната 2006/2007 година, от Регламент (ЕО) № 1623/2000 за определяне на подробни правила за прилагане на Регламент (ЕО) № 1493/1999 на Съвета относно общата организация на пазара на вино по отношение на пазарните механизми

12.10.2007   
            
            
               BG
            
            
               Официален вестник на Европейския съюз
            
            
               L 267/7
            
         
      РЕГЛАМЕНТ (ЕО) № 1191/2007 НА КОМИСИЯТА
   
   от 11 октомври 2007 година
   относно дерогация, за пазарната 2006/2007 година, от Регламент (ЕО) № 1623/2000 за определяне на подробни правила за прилагане на Регламент (ЕО) № 1493/1999 на Съвета относно общата организация на пазара на вино по отношение на пазарните механизми
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), и по-специално член 33 от него,
   като има предвид, че:
   
               (1)
            
            
               В член 29 от Регламент (ЕО) № 1493/1999 се предвижда възможността да се подпомага доброволната дестилация на вино в спиртни напитки. Регламент (ЕО) № 1623/2000 на Комисията (2) предвижда правилата за прилагане на тази дестилация, и по-специално в член 63а, параграф 10 определя крайната дата, към която виното, доставено в дестилационното съоръжение, следва да бъде дестилирано.
            
         
               (2)
            
            
               Договорените от производителите на вино количества за тази дестилация по време на пазарната 2006/2007 година в някои държави-членки бяха доста по-високи от договаряните обикновено количества. Това доведе до насищане на капацитета на дестилационните съоръжения и впоследствие до невъзможност да се завърши дестилацията в предвидения срок. За преодоляване на тази ситуация е целесъобразно да се продължи с един месец допустимият за дестилацията период.
            
         
               (3)
            
            
               Мерките, предвидени в настоящия регламент, са в съответствие със становището на Управителния комитет по виното,
            
         ПРИЕ НАСТОЯЩИЯ РЕГЛАМЕНТ:
   Член 1
   Чрез дерогация от член 63а, параграф 10 от Регламент (ЕО) № 1623/2000 за пазарната 2006/2007 година виното, доставено в дестилационното съоръжение, следва да бъде дестилирано най-късно на 31 октомври на следващата пазарна година.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 11 октомври 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 179, 14.7.1999 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      (2)  ОВ L 194, 31.7.2000 г., стр. 45. Регламент, последно изменен с Регламент (ЕО) № 923/2007 (ОВ L 201, 2.8.2007 г., стр. 9).